ലുലു ചെയര്മാന് എം.എ. യൂസഫലി കൃപാഭവന് 10 ലക്ഷം കൈമാറി പേരാവൂര് : പേരാവൂര് തെറ്റു വഴിയിലെ കൃപാ ഭവന് പ്രമുഖ വ്യവസായി ലുലു ഗ്രൂപ്പ് ചെയര്മാന് എം.എ.യൂസഫലി വാഗ്ദാനം ചെയ്ത അടിയന്തര സഹായം പത്ത് ലക്ഷം രൂപ കൃപാ ചാരിറ്റബിള് ട്രസ്റ്റി സന്തോഷിന് കൈമാറി. ലുലു ഗ്രൂപ്പ് ജീവനക്കാരായ രൂപേഷ് മുല്ലശ്ശേരി, അബീദ് ഹമ്മദ് തുടങ്ങിയവര് നേരിട്ടെത്തിയാണ് തുക കൈമാറിയത്. കൃപാ, മരിയ ഭവനിലെ കാര്യങ്ങള് എം.എ യുസഫലിയുടെ ശ്രദ്ധയില് പെടുത്തി കടുതല് സഹായമെത്തിക്കാന് ശ്രമിക്കുമെന്നും ലുലു ഭാരവാഹികള് പറഞ്ഞു. അതിനിടെ മരിയാഭവനിലെ 24 അന്തേവാസികള്ക്കു കൂടി കോവിഡ് സ്ഥിരീകരിച്ചു. ഇതില് ഏഴു പേരെ വിദഗ്ധചികിത്സയ്ക്കായി ആശുപത്രിയില് പ്രവേശിപ്പിച്ചു.ആരോഗ്യ വകുപ്പിന്റെ നേതൃത്വത്തില് നടത്തിയ പരിശോധനയിലാണ് രോഗം കണ്ടത്തിയത് . നിലവില് 114 അന്തേവാസികള്ക്ക് കോവിഡ് സ്ഥീരികരിച്ചു. 290 അംഗങ്ങളാണ് കൃപാ, മരിയ ഭവനുകളിലായുള്ളത്.